b'\n_START_ARTICLE_\nMU Online\n_START_SECTION_\n\xc5\xbdaidimo eiga\n_START_PARAGRAPH_\nKaip ir b\xc5\xabdinga visiems \xc5\xa1io \xc5\xbeanro \xc5\xbeaidimams, \xc5\xbeaid\xc4\x97jai privalo susikurti veik\xc4\x97j\xc4\x85 pasirinkdami vien\xc4\x85 i\xc5\xa1 septyni\xc5\xb3 klasi\xc5\xb3 ir \xc4\xaf\xc5\xbeengti \xc4\xaf legendin\xc4\xaf MU kontinent\xc4\x85. Norint gauti patirties ta\xc5\xa1k\xc5\xb3 ir keltis lyg\xc4\xaf, reik\xc4\x97s kautis su \xc4\xafvairiausiais monstrais. MU pasaulyje gyvena daugyb\xc4\x97 padar\xc5\xb3, pradedant papras\xc4\x8diausiais goblinais ir golemais, baigiant \xc5\xa1iurp\xc4\x85 kelian\xc4\x8diomis pabaisomis: Gorgonu, Kundunu ar Selupanu. Kiekvienas padaras yra unikalus, atsiranda tam tikroje vietoje ir meta skirtingus daiktus nei kiti.\n_START_SECTION_\nVeik\xc4\x97jai\n_START_PARAGRAPH_\n\xc5\xbdaid\xc5\xbeiant galima pasirinkti i\xc5\xa1 septyni\xc5\xb3 skirting\xc5\xb3 veik\xc4\x97j\xc5\xb3._NEWLINE_Pradedantieji veik\xc4\x97jai - tai trys pagrindiniai herojai, kuriais galima \xc5\xbeaisti prad\xc5\xbeioje \xc5\xbeaidimo. Kiekvienas veik\xc4\x97jas turi tik savo klasei skirtus \xc5\xa1arvus, ginklus, burtus. Kai veik\xc4\x97jai pasiekia auk\xc5\xa1tesn\xc4\xaf lyg\xc4\xaf - jie gali persitransformuoti \xc4\xaf kitas, galingesnes klases. Tai garantuoja herojaus tvirtum\xc4\x85 ir daug kit\xc5\xb3, na\xc5\xb3j\xc5\xb3 \xc4\xafg\xc5\xabd\xc5\xbei\xc5\xb3, burt\xc5\xb3, ginkl\xc5\xb3 ar \xc5\xbeaidime labai m\xc4\x97gstam\xc5\xb3 sparn\xc5\xb3. Kad \xc5\xbeaid\xc4\x97jai gal\xc4\x97t\xc5\xb3 stipr\xc4\x97ti jiems b\xc5\xabtina vygdyti \xc5\xbeaidime esan\xc4\x8dias u\xc5\xbeduotis._NEWLINE_Pradiniai veik\xc4\x97jai:_NEWLINE_Juodasis karys (angl. The Dark Knight)._NEWLINE_Juodasis karys yra pats populiariausias veik\xc4\x97jas d\xc4\x97l savo kovos stiliaus. \xc5\xa0ie veik\xc4\x97jai turi daug gyvyb\xc4\x97s ta\xc5\xa1k\xc5\xb3, \xc5\xa1aunius ginklus ir galingiausius \xc5\xa1arvus. \xc5\xa0ie kariai da\xc5\xbeniausiai yra pirmi puol\xc4\x97jai. Klas\xc4\x97s lygiai (angl. The Dark Knight, The Blade Knight, The Blade Master)._NEWLINE_Burtininkas (angl. The Wizard)._NEWLINE_Burtininkai orentuojasi \xc4\xaf tolim\xc4\x85j\xc4\x85 atak\xc4\x85 ir puolimo burtus. Nors burtininkai ir gali ne\xc5\xa1ioti kaikuriuos juodojo kario ginklus, j\xc5\xb3 \xc5\xa1arvai yra gerokai silpnesni ir tod\xc4\x97l ne\xc5\xa1ioti kario ginklus neapsimoka. B\xc5\xabtent tod\xc4\x97l jie turi sau skirtus ginklus (burt\xc5\xb3 lazdas) ir tai pastirpina magi\xc5\xa1k\xc4\x85j\xc4\xaf puolim\xc4\x85. Klas\xc4\x97s lygiai (angl. The Dark Wizard, The Soul Master, The Grand Master)._NEWLINE_F\xc4\x97ja (angl. The Fairy Elf)_NEWLINE_F\xc4\x97jos ypatyb\xc4\x97 - tolimoji ataka ir apginanti ar puolamoji magija, kuri gali i\xc5\xa1kviesti \xc4\xaf pagalb\xc4\x85 \xc4\xafvairius monstrus. D\xc4\x97l skirting\xc5\xb3 f\xc4\x97jos galimybi\xc5\xb3, \xc5\xa1i klas\xc4\x97 da\xc5\xbenai keliama skirtingai. F\xc4\x97jai labai svarbu greitis, o lankai ir arbaletai sustiprina jos puolim\xc4\x85. Jeigu f\xc4\x97ja kuriama ne kaip lankinink\xc4\x97 - reikia stiprinti jos magi\xc5\xa1k\xc4\x85j\xc4\x85 pus\xc4\x99 ir ginyb\xc4\x85. Klas\xc4\x97s lygiai (angl. Fairy Elf, Muse Elf, High Elf)'